མདོར་ན།སྤྱི་སྐད་དར་བ་ལ་རྒྱལ་ཁབ་ཀྱི་ཁྲིམས་དང་ལས་ཁུངས་ག་གེ་མོར་རེ་བཞག་བྱས་པས་མི་ཡོང་ལ།ཞིབ་འཇུག་གི་འབྲས་བུ་ཡང་དག་ཅིག་གིས་འཕྲལ་མར་གཏན་འཁེལ་བྱེད་ཐུབ་པ་ཞིག་ཀྱང་མ་ཡིན་པར།མི་སོ་སོ་ནས་སྤྱི་སྐད་ཀྱི་རྩོམ་རིག་བརྩམས་ཆོས་མང་པོ་གང་ནུས་ཀྱིས་རྩོམ་དགོས།སྤྱི་སྐད་རྩོམ་རིག་གིས་སྤྱི་ཚོགས་ཡོངས་སུ་ཟིན་པའི་དུས་དེ་ལ་སྤྱི་སྐད་མི་དར་རང་དར་ཡིན།སྤྱི་སྐད་ཀྱི་ལམ་ནས་རྩོམ་པར་འཇུག་པ་ནི་གསར་རྩོམ་གྱི་ལས་ཤིག་ཡིན་པས་དཀའ་ངལ་མང་པོར་འཕྲད་སྲིད་མོད།གཞོན་སྐྱེས་ཤེས་ཡོན་པ་དང་ཁྱད་པར་དུ་སློབ་གྲྭ་ཆེ་མོ་ཁག་གི་སློབ་མ་ཚོས་འདིའི་གལ་ཆེའི་རང་བཞིན་ངེས་ཟིན་པར་བྱས་ཏེ་འབད་འབུང་ཆེ་སྐྱེད་བྱེད་དགོས་པ་ཡིན་ཞེས་གྲོས་སུ་ཕུལ་བ་ལགས།